CELEX: 62021TN0788
Language: et
Date: 2021-12-21 00:00:00
Title: Kohtuasi T-788/21: 21. detsembril 2021 esitatud hagi – TDK FOIL Italy versus komisjon

21.2.2022   
            
            
               ET
            
            
               Euroopa Liidu Teataja
            
            
               C 84/43
            
         
      21. detsembril 2021 esitatud hagi – TDK FOIL Italy versus komisjon
      (Kohtuasi T-788/21)
      (2022/C 84/61)
      Kohtumenetluse keel: inglise
      
         Pooled
      
      
         Hageja: TDK FOIL Italy SpA (Rozzano, Itaalia) (esindajad: advokaadid F. Di Gianni, A. Scalini ja G. Pregno)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 8. oktoobri 2021. aasta rakendusmäärus (EL) 2021/1784, (1) millega kehtestatakse lõplik dumpinguvastane tollimaks Hiina Rahvavabariigist pärit alumiiniumist lehtvaltstoodete impordi suhtes, kuna selles hõlmatakse dumpinguvastase tollimaksu alla tooralumiinium, mida kasutatakse alumiinium-elektrolüütkondensaatorite tarvis kõrgpingeanoodide ja kontaktifooliumi tootmiseks;
               
            
                  —
               
               
                  teise võimalusena tühistada komisjoni rakendusmääruse (EL) 2021/1784, millega kehtestatakse lõplik dumpinguvastane tollimaks Hiina Rahvavabariigist pärit alumiiniumist lehtvaltstoodete impordi suhtes, artikli 1 lõige 1, kuna sellega on dumpinguvastase tollimaksu alla õigusvastaselt lisatud kõrge puhtuseastmega alumiiniumfoolium, ja;
               
            
                  —
               
               
                  igal juhul mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et kuna komisjon hõlmas meetmete alla kõrge puhtuseastmega alumiiniumfooliumi, on ta teinud ilmse vea, hinnates uurimise käigus esitatud tõendeid, ja rikkunud proportsionaalsuse põhimõtet. Eelkõige väidab hageja, et esinevad kindlad tõendid, et liidus ei toodeta kõrge puhtuseastmega alumiiniumfooliumi.
               
            
                  2.
               
               
                  Teine väide, et vaidlustatud määrus rikub alusmääruse artikli 1 lõiget 1, kuna selles kohaldatakse dumpinguvastaseid tollimakse sellise toote impordile, mis ei oleks saanud liidu tootmisharule kahju tekitada, ja et puudub liidu huvi.
               
            
         (1)  ELT 2021, L 359, lk 6.